SABINA วิ่ง 4% โบรกชี้กำไร Q3 โตทะลุ 70% รับยอดขายเพิ่ม-เศรษฐกิจฟื้น เคาะเป้า 29 บ.
SABINA บวก 4% เก็งกำไรไตรมาส 3 โต 71% แตะ 100 ลบ. อานิสงส์ยอดขายเพิ่ม-เศรษฐกิจฟื้น ปรับตัวไวและเติบโตไปตาม E-commerce แนะนำราคาเป้าหมาย 29 บ.
SABINA บวก 4% เก็งกำไรไตรมาส 3 โต 71% แตะ 100 ลบ. อานิสงส์ยอดขายเพิ่ม-เศรษฐกิจฟื้น ปรับตัวไวและเติบโตไปตาม E-commerce แนะนำราคาเป้าหมาย 29 บ.
29 ส.ค. 2565

ผู้สื่อข่าวรายงานว่า วันนี้ (29 ส.ค.65) ราคาหุ้น บริษัท ซาบีน่า จำกัด (มหาชน) หรือ SABINA ณ เวลา 14:51 น. อยู่ที่ระดับ 27.50 บาท บวก 1 บาท หรือ 3.77% สูงสุดที่ระดับ 27.75 บาท ต่ำสุดที่ระดับ 25.75 บาท ด้วยมูลค่าการซื้อขาย 76.23 ล้านบาท

บล.โนมูระ พัฒนสิน ระบุในบทวิเคราะห์ว่า คาดกำไรไตรมาส 3/65 อยู่ที่ 100 ล้านบาท เติบโต 71% จากงวดเดียวกันของปีก่อน เนื่องมาจากยอดขายดีขึ้น รวมถึง Gross margin คาดเพิ่มขึ้นจากไตรมาส 2/65 ส่วนทั้งปีคาดกำไรอยู่ที่ 400 ล้านบาท โต 36% จากงวดเดียวกันของปีก่อน ซึ่งธุรกิจแบรนด์แข็งแกร่ง ปรับตัวไวและเติบโตไปตาม E-commerce สำหรับกำไรปี 66 จะอยู่ที่ 444 ล้านบาท เติบโต 11% จากงวดเดียวกันของปีก่อน โดยระยะสั้นไตรมาส 3/65 มองผลของกิจกรรมเศรษฐกิจที่อั้นมานาน (เปิดเทอม/เที่ยว/ทำงาน/ผับ ฯลฯ) ยังส่งโมเมนตัมบวก แม้มีผลฤดูฝน แนะนำราคาเป้าหมาย 29 บาท